01.08.2017
Нанҳәамза 1 азы Аҧсны Аҳәынҭқарра Ахада Рауль Ҳаџьымба иеицырдыруа аҵарауаҩ, зыхьӡ нагоу ауаажәларратә усзуҩ, “Ахьӡ-Аҧша” аорден ахҧатәи аҩаӡара занашьоу Альмир Абрегов иҧсҭазаара дахьалҵыз азы иҭаацәа дрыдышшылеит.
***
Гәалсра дула исыдыскылеит аҵарауаҩ ду, ауаажәларратә усзуҩ нага Альмир Нух-иҧа Абрегов иҧсҭазаара иалҵра.
Иара аҧсуа жәлар рмилаҭтә-хақәиҭратә қәҧарахьы илагала ахә ҳаракны ишьатәуп, Адыгеиатәи Ареспубликаҟны Адыге Хасэ арҕәҕәарагьы аџьабаа ду адиҵеит, Кавказ ашьхарыуа жәларқәа Рассамблеиеи Жәларбжьаратәи ачерқьес ассоциациеи рышьақәгыларазы илиршаз рацәоуп. Альмир Нух-иҧа Абрегов кавказҭҵаареи аҧсуа-адыга аиашьаратә еимадарақәеи рырҿиаразы илагалазы Аҧсны Аҳәынҭқарра Раҧхьатәи Ахада В.Г. Арӡынба Иусҧҟала “Ахьӡ-Аҧша” аорден ахҧатәи аҩаӡара ианашьан.
Аҵарауаҩ ду, зџьынџь иаҵеи лашоу ауаҩ иаша игәалашәара аҿаҧхьа схырхәоит.